Alegzandra/wili-2018-roplus huggingface dataset:
الشعر المصرى من جهته فضل معزول عن التيارات الغربيه لغاية بدايات القرن العشرين. الشعرا الكبار فى الفتره دى كانو محمود سامى البارودى و احمد شوقى و حافظ ابراهيم و كانو شعرا لهم هموم و اساليب مختلفه و ما ظهرش عندهم الاحساس بالمجتمع اللى حواليهم و لا التجديدات فى الصناعه الشعريه زى ما كان الحال فى الغرب وقتها لكن اللبنانى خليل مطران عمل محاولات.

تأثر بالثقافه الأوروبيه و المصريه و كتير من اعماله كانت من وحى التراث المصرى بعصوره المختلفه و التطورات الإجتماعيه و السياسيه فى مصر من ايام ثورة 1919.

الملك الكامل عسكر بجيشه فى فارسكور على بعد حوالى 10 كم جنوب دمياط عشان يهاجم الصليبيين من الضهر لو حاولو يدخلو دمياط. فضل الموقف على كده و حصلت شوية معارك شرسه إكمن الكامل كان عايز يسترد العادليه و بطبيعة الحال الصليبيين كانو عايزين ياخدو دمياط. دمياط نفسها كان فيها اكل كتير يكفى السكان لكن الحاميه اللى فيها كانت كشت جداً بسبب موت اعداد من العسكر فى الوبا.

بعد اسيوط ابن بطوطه زار مدينة اخميم و لقاها " مدينه عظيمه ، اصيلة البنيان، عجيبة الشأن " و استغرب لما شاف فيها اثار مصر القديمه و عليها الرسومات الفرعونيه و اللغه الهيروغليفى اللى اياميها ما كانش حد عارف هى ايه بالظبط لغاية ما فسرها شامبوليون. بيقول ابن بطوطه عن معبد اخميم : " بها البربى المعروف بإسمها و هو مبنى بالحجارة، فى داخله نقوش و كتابه للأوائل لا تفهم فى هذا العهد، و صور الأفلاك و الكواكب و يزعمون أنها بنيت و النسر الطائر ببرج العقرب و بها صو الحيوانات و سواها". الخرافات عن تاريخ مصر القديم كانت اياميها منتشره بسبب الجهل بالتاريخ الحقيقى اللى اتعرف فى قرون لاحقه بعد ما اتفسر الهيروغليفى و اتعرف تاريخ مصر لكن ابن بطوطه كان مدرك ان التفسيرات اياميها كانت خرافيه فبيقول : " و عند الناس فى هذه الصور أكاذيب لا يعرج عليها ". و دى ملحوظه ذكيه مع انه كان عايش فى القرن تلاتاشر خصوصاً إذا عرفنا ان على الرغم من انتشار العلم و المعلومات و تدوين العلما لتاريخ مصر الحقيقى لسه فى القرن واحد وعشرين فى المنطقه العربيه ناس بتردد خرافات من العصور الوسطى. ملحوظه مهمه تانيه ذكرها ابن بطوطه و هى ان اخميم كان فيها راجل اسمه الخطيب دمر جزء من مبانى المعبد و بنى مدرسه بالحجاره و الناس كانت بتقول عنه انه " استفاد ما بيده من المال من ملازمته لهذه البرابى ". معابد مصر استنزفت عبر التاريخ و حجارتها كانت بتستخدم فى بنا الاسوار و القلاع و المدارس زى فى حالة " الخطيب " و غيره ، و عملية نهب المقابر الفرعونيه و سرقة الدهب منها كانت بتحصل بإستمرار و ده ضيع جزء كبير من تراث مصر. معبد اخميم اللى شافه ابن بطوطه فى القرن تلتاشر ما فضلش منه تقريباً حاجه.

ڤينوس (لاتينى: Venus; او الزهره) هو ثاني اقرب كوكب للشمس و يدور حولها مره كل 224.7 يوم. الكوكب سُميّ على اسم الهة الجمال عند الرومان. ايضا له غلاف غازي سميك و سميّ بـ الزهره بسبب جماله و بياضه و هو كوكب ترابى مثل عطارد و المريخ و قريب للارض فى الحجم و التركيب لذلك يسمى توأم الارض.

فى 10 اغسطس 1801 ركب الجنرال يعقوب بارجه انجليزيه اسمها " بالاس " كان كابتنها جوزيف إدموندز عشان توصله فرنسا ، لكن و هو فى السكه عيى و اتوفى فى 16 اغسطس 1801 على البارجه فحطوه الانجليز فى برميل فيه كحول و سلموه للفرنساويه فى مرسيليا فعملوله جنازه عسكريه فى 18 اكتوبر 1801 و دفنوه. ظروف وفاة الجنرال يعقوب غامضه و ممكن يكون اتصاب بعيا خاصة ان الاوبئه كانت منتشره اياميها و كان فيه وقتها طاعون فى مصر ، لكن ممكن كمان ان الاتراك يكونوا سموه حيث انه قبل ما يسافر كان زار حسن باشا الجزايرلى التركى اللى حاول يقنعه انه يقعد فى مصر و مايسافرش مع الفرنساويه و بطبيعة الحال اكرمه بالقهوه التركى او غيرها.
هانم محمد خليفة الشهيرة بالفنانة " هانم محمد " وهي ممثلة متميزة اتولدت في 25 فبراير من سنة 1929 وبدأت عملها الفني في فترة السبعينات، حيث شاركت في العديد من الأعمال الفنية السينمائية والتلفزيونية والمسرحية، وتألقت في ادوار قصيرة المدة لكنها طويلة التأثير لدى المشاهدين اللى حفظوها عن ظهر قلب وإن ظل اسمها مجهول لديهم، ظهرت على الشاشة كممثلة بارعة، وقدمت ادواراً عديدة تكاد تكون قد إحتكرت هذا النوع من الأداء، الأم القاسية أحياناً، والطيبة أحياناً اخرى، وقد تظهر في ملامح بنت البلد، لكن الجمهور قد تعلق بها في مساحة وجودها، وأعطى لها إشارة القبول فيما تقدمه، بدليل وجودها في العديد والعديد من الأفلام امام كبار النجوم، ومنهم " عادل امام " والتي جسدت دور الأم له في أفلام " بخيت وعديلة، هاللو امريكا، وأفلام كثيرة أمام غيره من النجوم".

خرج الكامل بالجيش عشان يصد الغزاه لكن لما شاف ضخامة جيشهم انسحب ورا البحر الصغير ( بحر أشموم ) اللى بيوصل مابين النيل و بحيرة المنزله و اتمركز فى طلخا و منطقه بنى فيها مدينة المنصوره. اتقدم الجيش الصليبى و على 20 يوليه كان استولى على شارمساح. جان دى بريين اترجى الصليبيين انهم يتمركزو هناك و مايتقدموش اكتر من كده اكمنه كان عارف ان فيضان النيل معاده قرب ، و ان فيه جيش بقيادة الملك المعظم وصل من الشام و جى على الجبهه ، لكن الكاردينال بلاجيو صمم على التقدم و وقف فى صفه العساكر العاديين اللى سمعو اشاعه مفادها ان السلطان الكامل هرب من القاهره.

لعبت فريق البرازيل و المانيا فى نهائى ماتش كاس العالم فى ستاد يوكوهاما الدولى, واللى فاز بيه البرازيل البطوله للمره الخامسه وحصل اوليڤير كان على جايزه احسن حارس فى البطوله واحسن لاعب, وبرضه حصل رونالدو على هداف البطوله برصيد 8 اجوان, وفاز الفريق التركى على البرونزيه, وهى اول دوله فى الشرق الاوسط يحصل على برونزيه كاس العالم.

يوسف الشريف عمل تمثليات كتير في الاول عمل تمثلية العميل 1001 سنة 2005 وبعديها عمل تمثلية علي نار هادئة وبعديه عمل تمثلية السندريلا سنة 2006 بس مكنش بطل التمثلية كان ضيف شرف واول بطولة مشتركة كان تمثلية المواطن إكس سنة 2011، سنة 2012 بدء يشتغل علي بطولة التمثلية وعمل تمثلية رقم مجهول في رمضان والسنة الي بعديها 2013 عمل تمثليةإسم مؤقت برضه في رمضان وسنة 2014 عمل تمثلية الصياد في رمضان وسنة 2015 عمل تمثلية لعبة ابليس وعمل تمثليةالقيصر سنة 2016 وعمل تمثلية كفر دلهاب سنة 2017 برضه في رمضان

المجلس الأعلى للثقافة في مصر أنشأ المجلس سنة 1980 بدل للمجلس الأعلى لرعاية الفنون والآداب والعلوم الاجتماعية اللي تأسس سنة 1956، باعتباره هيئة عامة بحيث يتبع الوزير المختص بشؤون الثقافة المصري.

العصر البرونزى ده من عصور ما قبل التاريخ ,وكان بعد العصر الحجرى ,واتسمى العصر البرونزى لان الانسان فى العصر ده كان بيستعمل ادوات من البرونز .و العصر البرونزى ده كان خطوه فى مراحل نطور الانسان . لانه فى العصر ده بدا يتعرف على المعادن ويشكلها.

عمر خيرت اتولد سنه 1947 في القاهره يوم 11 نوفمبر عيلته كانت محبه للفن فهو كان حفيد محمود خيرت الي كان عندو صالون بيجي في فنانين كبار مثل سيد درويش و ام كلثوم و هو ابن اخ ابو بكر خيرت مؤسس الكونسيرفاتوار وبدأ يمشي في طريق عمه و بدا يلعب علي البيانو و عمل حفلات في دول عربيه و اجنبيه
ولدت كمالات عباس نسيم فى الإسكندرية ، حاصلة على دبلوم تجارة. كانت متزوجة من المخرج كمال صلاح الدين. بدأت حياتها الفنية مع التليفزيون وفى مسرح الريحانى ، كانت أول مسرحية لها البيجاما الحمراء ثم قدمت بعد ذلك مسرحيات حكاية 3 بنات ، وحب ورشوة ودلع ، وواحدة بواحدة ، ولا كدبة ولا كدبة ، والكلامنجية ، أنا أجدع منه ، والكل يكسب ، وعبود عبده عبود ، والضيف اللى هوه ، والمهر غالى ، والطرطور ، والزوج أول من يلعب ، وإزاى الصحة ، وبالنيبة للتليفزيون قدمت مسلسسلات من الجانى ، وهروب ، و، وحارة السكرىط ، وقافلة زمان ، والكهف والوهم والحب ، وزمن الحلم الضائع ، وشفيقة ومتولى.

إتجمعت جيوش ممالك اوروبا فى عكا ، و فى 24 مايو 1218 اللى كان بيوافق عيد الصعود عند المسيحييين ركب العسكر الصليبى مراكب فيريزيه راحت بيهم على عتليت عشان تعبى امدادات و اسلحه اكتر. القوات دى كانت تحت قوماندية جان دى بريين اللى كان ملك بيت المقدس الاسمى حيث ان بيت المقدس وقتها ماكانش فى ايد الصليبيين. و بعد ماحملت المراكب الامدادات صدرت الاوامر بالتوجه على مصر ، لكن اكمن الريح قلت مفيش غير عدد صغير من المراكب دى قدرت تبحر و وصلت مصر فى 27 مايو 1218 و وقفت قدام دمياط ، فى شرق دلتا النيل على الضفه الشرقيه لفرع دمياط ، عشان تستنى بقية الاسطول و فضلت مستنيه لغاية ما فى 29 مايو ايستورجيوس Eustorgius اسقف نيقوسيا نصح بتنزيل القوات على البر الغربى للنيل بقيادة سيمون التانى كونت ساربروك Count Simon II of Sarrebruck. نزلت القوات و ماقابلتش مقاومه تذكر و فى الغضون دى و العمليه شغاله وصلت بقية المراكب الصليبيه و نزل منها العسكر بقيادة جان دى بريين و دوق النمسا و قواد النظم العسكريه ( زى فرسان المعبد و الاسبتاريه و فرسان التيوتون ). الصليبيين عملو برج السلسله هدفهم الاول. برج السلسله كان برج عالى فى وسط النيل فيه سلسلتين على يمينه و شماله ، واحدة بتتوصل لدمياط و التانيه بتتوصل للجزيره ، وظيفة السلاسل دى كان منع المراكب المعاديه من دخول النيل من البحر المتوسط.

في الولايات المتحدة وكندا واستراليااي نوع عربية ممكن يدخل في خدمة الليموزين (سيدان – فان او ميني فان) بشرط إن العربية تكون مجهزة والسواق يكون مدرب كويس على السواقة والتعامل مع الناس.

شارك ماهر العطار فى حفلات أضواء المدينة وقدم مجموعة من الأغنيات التى لاقت تجاوبا كبيرا من الجمهور ومنها : داب قلبى وبلغوه وأفرش منديلك ع الرمله كما شارك فى مجموعة من الأفلام منها : أحترس من الحب و حب وحرمان و بنات بحرى _ولقاء الغرباء كما شارك أيضا فى بعض المسرحيات.

شاف ابن بطوطه اطلال فنار اسكندريه و ذكر ان الملك الناصر محمد بن قلاوون كان ناوى يبنى فنار بداله. و استغرب من عمود السوارى اللى وصفه بإنه من غرايب اسكندريه و كان وقتها بارز وسط غابة نخل و ما فهمش ازاى العمود الرخام الضخم ده اترفع و اتنصب. طبعاً مصر خلال عصورها المختلفه كانت متطوره و متقدمه فى فنون العماره و الهندسه و كان صعب على غير المصريين فهم قدرة المصريين على تحريك الحجاره و رفع العواميد الضخمه. زى ما ابن بطوطه انبهر و استغرب رحاله قبله بكام الف سنه هو هيرودوتوس انبهر و استغرب هو كمان من قدرات المصريين و تقدم مصر.

تانيا الحركات فى المصري دايما بتكون عن قواعد زي ما حددت فى الاول بعكس اللغات الاندو اوربية الي الكلمة نفسها ليها حركات و سكنات متجمعين بيكونو كلمة

بيقول ابن تغرى فى مقدمة كتاب " المنهل الصافى " انه اطلع على حكايات و سير مشاهير التاريخ فإهتم بدراسة امرهم و امور الممالك و الكتابه من غير ما حد من اعيان زمانه او حد من صحابه او امير او سلطان يطلب منه يعمل كده ، و كمل : " بل اصطفيته لنفسى، وجعلت حديقته مختصة بباسقات غرسى، ليكون فى الوحدة لى جليساً، وبين الجلساء مسامراً وأنيساً ".
بيحكى ابن بطوطه انه خرج من طنجه و فارق وطنه زى الطيور ما بتفارق عششها يوم الخميس 13 يونيه سنة 1325 ( 2 رجب 725 ) بنية الحج. و ده كان فى عهد عثمان بن يعقوب بن عبد الحق المرينى ( ابو سعيد ). مصر وقتها كان بيحكمها السلطان الناصر محمد بن قلاوون تاسع سلاطين الدوله المملوكيه.

لكن المقريزى رجع سبب الفساد اللى حصل فى عهده للبطانه الفاسده فقال : " لو كان قد أيد بوزير أصدق وبطانة خير، لما قصر عن الأفعال الجميلة، بل إنما اقترن به فاجر جرىء أو خب (يعنى خداع و فاسد) شقى " .

فى اوخر القرن تسعتاشر و بدايات القرن العشرين شافت مصر تغييرات جامده فى الادب و بقى الادب المصرى بيعبر عن تطور العيشه و المجتمع المصرى و تصوير مشاكل الناس و افكارهم ، و ده حصل على ايد كتاب بينادو بالحريه و التجديد زى محمد عبده و التفو حوالين جورنالين هما " الجريده " و " السياسه " و الاتنين كان بيحرر فيهم احمد لطفى السيد و محمد حسين هيكل و هما اللى عرضو الانواع الادبيه الحديثه زى الروايه و القصه و المقاله و بعد كده المسرحيه كمان. اول اثر ادبى مهم للمدرسه دى كان ظهور رواية " زينب " اللى نشرها محمد حسين هيكل سنة 1914. محمد تيمور ساهم فى تطويع الاسلوب للمعانى الجديده و بالذات فى كتابه " ما تراه العيون " ( 1921 ) و اخوه محمود تيمور كمل المهمه. و بعد كده زاد النشاط الادبى فى مصر و كترت المؤلفات و ساهم فيها كتاب كتار كان ابرزهم توفيق الحكيم فى روايته " عودة الروح " اللى بتعتبر اول روايه اجتماعيه مصريه ناجحه. بعد كده ظهرت رواية عباس محمود العقاد " سارة " ( 1938 ) ، و " نداء المجهول " لمحمود تيمور ( 1939 )، و " ابنة الملوك " لـ فريد ابو حديد و كانت خطوه لقدام فى نفس اتجاه جرجى زيدان. و ظهر طه حسين اللى دخل فى مصر لأول مره الروايه التحليليه النفسيه بروايته " الايام ".

السلطان الملك الأشرف ابو النصر سيف الدين قايتباى المحمودى الظاهرى ( 1412 - القاهره، 7 اغسطس 1496 )، سلطان الدوله المملوكيه البرجيه (الشركسيه) التسعتاشر. حكم 26 سنه و بيعتبر من أكبر سلاطين الدوله المملوكيه. من أبنيته المشهوره " قلعة قايتباى " فى اسكندريه.

بعد تبادل الرهاين ركب الصليبيين مراكبهم و دخل السلطان الكامل المنتصر مدينة دمياط على راس أخواته وقواده وعساكره ، و اترفعت اعلام مصر على قلاعها و اسوارها. الصليبيين ما استرجعوش صليب الصلبوت اكمن لما المصريين دورو عليه مالقيهوش فمشى الصليبيين من غيره.

اول رواياته "دكتور زيفاجو" و هى ملحمه عظيمه حكى فيها عن فترة الثوره الروسيه اتعرضت لإنتقادات جامده فى الاتحاد السوفيتى. الرواية اتحولت لفيلم سينما كبير انتجته هوليوود وقام بدور البطوله فيه الممثل المصرى عمر الشريف.

فرانشيسكا فالنتينا (Franchezca Valentina) ممثلة بورنوجرافية امريكية من اصل إيطالى اتولدت يوم 17 مارس 1984 فى مدينة پالم سپرينجز بولاية كاليفورنيا الامريكية .

حراس الارز هو حزب قومى لبنانى يمينى و ميليشيا سابقه اسسه اتيان صقر " ابو أرز " مع ناس تانيه فى السبعينات مع بداية الحرب الاهلية بشعار لبيك لبنان او لبنان فى خدمتك. الحزب كان له نشاط واضح ضد الوجود الفلسطينى المسلح والاحتلال السوري فى لبنان وله معارك مع الحركه الوطنيه اللبنانيه. الشاعر الليبرالى سعيد عقل بيعتبر الاب الروحى لحراس الارز.

مع :محمود الاحمدي - زيزى فريد - رضوان حافظ - محمود فريد - فتحية على - قدرية كامل - أنور مدكور - محمد سليمان - محمد سلطان - عبد الله بيومي - مصطفى عمر

ايجي ازيليا واسمها الحقيقي اميثيست اميليا كيلى هي مغنيه راب ومنتجه تسجيلات استراليه اتولدت بيوم 7 يونيه 1990 فى مدينة سيدنى بولاية نيو ساوث ويلز فى اوستراليا ، اشتهرت باغاني الهيب هوب والراب واتصدرت مرات كتيره المراكز الاولى بالبيلبورد.
فى عهد خمارويه ابن احمد بن طولون اللى بنته قطر الندى ازدهرت القطائع اكتر و اتبنت جناين و بساتين أكتر و بنى فيها خمارويه جنينة حيوان فيها حيوانات و وحوش وسباع.

ولم يكتف الفنان الكبير رأفت الميهى بتجديد وتحديث بل وإعادة بناء البنية التحتية فاتسعت رؤيته لتشمل تحويل ستوديو جلال لصرح صناعى – تعليمى - فنى يثرى فن السينما عن طريق تعليم وتخريج أجيال من الفنانين والمتخصصين فى كافة فروع فن وصناعة السينما من اخراج وسيناريو ومونتاج وتمثيل وتصوير..الخ. فقام الفنان الكبير فى سنة 2003 بإنشاء أكاديمية فنون وتكنولوجيا السينما التى قدمت جيلا تلو جيل من الفنانين الشبان الموهوبين واللى حصدوا العديد من الجوائز المحلية والدولية والذين ساهموا فى اثراء فن وصناعة السينما.

كتاب " مورد اللطافه فى من ولى السلطنة والخلافة " كتاب اقتصر فيه ابن تغرى على التأريخ للخلفا و السلاطين من الناصر صلاح الدين لغاية السلطان المنصور عثمان ابن الظاهر جقمق. الكتاب ده اتطبع فى كمبردج سنة 1792 و اتطبع فى القاهره سنة 1997 و حققه الدكتور نبيل عبد العزيز احمد و حققه ، و فيه منه مخطوطه من 110 ورقه فى مكتبة فيض الله فى استانبول برقم 1406 ، و تلت مخطوطات من 150 ورقه فى مكتبة احمد التالت برضه فى استانبول بأقام 3028 و 3026 ، و مخطوط فى قره جلبى زاده برقم 285.

فى سبتمبر رجعت اعداد من الصليبيين على بلادهم لكن بعد شويه وصلت دمياط اخبار مفرحه من البابا هونوريوس بإن فريدريك التانى زاره فى روما فى نوفمبر 1220 و ان البابا نصبه هو و مراته كونيستانس امبراطره و ان فريدرك كرد جميل وعد وعد قاطع بإنه حاينضم للحمله بجيشه الامبراطورى على الربيع. البابا لغاية الوقت ده كان بيشك فى نية فريدريك و جديته و كان طلب من بلاجيوس انه مايرفضش اى عرض بالسلام من السلطان الكامل من غير ماياخد رأيه الاول. فريدريك دلوقت اظهر جديه و طلب من رعاياه بإنهم ياخدو الصليب و بعت فى بداية الربيع على دمياط كتيبه عسكريه تحت قوماندية لويس دوق بافاريا Louis Duke of Bavaria بعد ما امره بإنه مايقومش بأى عمليه عسكريه كبيره قبل وصوله شخصياً لكن لويس اللى كان متحمس لمحاربة الكفار بعد ما شاف ان فريدريك اتأخر فى الوصول نصح الكاردينال بإنه لو ناوى يتوغل فى الاراضى المصريه فلازم يعمل كده بسرعه قبل مايفيض النيل و يغطى الدلتا فوافق الكاردينال اكمنه كمان كان سمع نبؤه دينيه بتقول إن نهاية مملكة السلطان الكامل قربت ، فاقنع القواد بحتمية اقتحام مصر بحجة قلة الفلوس اللى بتعانى منها الحمله فاوفقو بشرط ان جان دى بيريين يرجع للحمله.

المؤيد شيخ كان فى الأصل من أمرا الظاهر برقوق و كان نايب الدوله فى طرابلس فى الشام. إتلقب بالمحمودى نسبه لأستاذه الخواجا " محمود شاه " و بالظاهرى نسبه لأستاذه " الظاهر برقوق ".

23 يوليو : وقفة احتجاجية سودا على الكورنيش فى اسكندريه و المحافظات على مقتل خالد و التعذيب فى الاقسام و ضد قانون الطوارىء و دا قبل المحاكمة المخبرين بكام يوم

ولد جوردون ويلارد ألبورت فى مونتيزوما، بولاية إنديانا فى الولايات المتحدة الامريكية. وتخرج فى جامعة هارفارد عام 1919م، وحصل منها على درجة دكتوراه فى الفلسفة عام 1922م. ومن عام 1930م حتى وفاته، كان ألبورت يدرّس علم النفس فى جامعة هارفارد. وقد ساعد فى تأسيس قسم العلاقات الاجتماعية بالجامعة عام 1946م.

نور الشريف (بالميلاد: محمد جابر محمد عبدالله) (27 ابريل 1946 - 11 اغسطس 2015) حى السيده زينب القاهرة، مصر ممثل مصرى له تاريخ فى السينما المصرية والإنتاج التلفزيوني المصري الحديث. كمان له عدة مساهمات فى المسرح برضة. أسرته من الطبقة العاملة. واتجوز الممثلة بوسى سنة 1972 وفضلوا متجوزين لغاية لما اتطلقوا سنة 2006 وكانوا خلفوا بنتين هما ساره و الممثلة مي نور الشريف ، لكنهم رجعوا لبعض فى اول سنة 2015 .
شارك فى تأسيس جريدة الدستور، وكان الاصدار الاول منها سنة 1995، كأول جريدة خاصة تصدر من قيام ثورة يوليو 1952، كمان شارك فى تأسيس جريدة "المصرى اليوم".

شغله من سنة 1969 لـ 1972: من سنة 1969 كانت بداية لاميتاب باتشان فى التمثيل مع المخرج خواجا احمد عباس, و بردك عمل اول فيلم له, و لكن الفيلم مطلعش ناجح من ناحية الفلوس و لكن بسبب الفيلم اخد اول جايزة الافلام الوطنية فى الهند للناس الجداد فى التمثيل. فى سنة 1971 اتشهر و بقى عنده شعبيه بسبب فيلم Anand 1971 اللى عمل بطولة مع راجيش خانا , و فى الفيلم دة حاز على جايزة فيلمفير افضل ممثل للفيلم دة , و فى الفيلم دة اميتاب عمل دور الدكتور الساخر .

ولاحظت نوال السعداوى إن مصر بتتراجع فكرياً و إن العقل المصرى اضمحل و جرا له ضمور قدام جرعات الدين ، و إن العقل المصري المفكر محتاج علاج و تنشيط ، و وضحت بعلمها حقيقه تاريخيه مهمه ، و هى إن العنف الدينى بينقلب ضد نفسه .

بتتكون السعوديه من سهل ساحلى ( تهامه ) فى الغرب و وراه جبال السراة ، و المنطقه الوسطى فيها هضبة نجد اللى بتنتهى فى الشرق عند منطقه رمليه واسعه اسمها النفود الكبير ، وفى الجنوب عند صحارى الربع الخالى. صحرة الدهناء بتوصل مابين الصحرتين و وراها اقليم الاحساء.

وفاة الملك العادل اتسببت فى تأخير وصول قوات من الشام لمساعدة الملك الكامل فى مصر اللى كان بيعانى من نقص فى العسكر و المراكب ووعد اخوه الملك المعظم عيسى اللى مسك الحكم فى سوريا بدل العادل بإنه حايبعت مدد للمساعده. فى اكتوبر الملك الكامل شن هجوم على معسكر الصليبيين عن طريق اسطول صغير لكن جان دى بريين قدر يصد الهجوم و بعدها بأيام ابتدا الكامل يبنى كوبرى على النيل فشن بلاجيو هجوم فاشل على الكوبرى لكن الكامل ما كملش بنا الكوبرى و شن هجوم من النيل و قامت معركه كبيره و اتصدت كتيبه فرنساويه كانت لسه واصله لهجوم الكامل لكن الكامل شن هجوم تانى قدرت قواته فيه انها توصل لحافة معسكر الصليبيين لكن الصليبيين صمدو و قدرو يرجعو العسكر تانى للنيل فغرقت اعداد كبيره.

اليوسيس ، مدينه قديمه فى اتيكا فى اليونان ، فيها معبد ضخم للالاه ديميتر. كانت مقر لطقوس اسرار اليوسيس اللى كانت بتتعمل للالهه ديميتر و بريسفونا و ديونيسوس اللى بيرمزوا لموت الطبيعه و بعدين بعثها. فى مصر فى العصر البطلمى اتبنى حى فى شرق اسكندريه اتسمى اليوسيس ، و انشأ بطليموس التانى عباده تشبه عبادة ديميتر.

إنضمام محمود عبد الرازق شيكابالا الي نادي الرائد السعودي لمدة عام علي سبيل الإعارة عام 2017 كوبر مدرب المنتخب ضم شيكابالا للمنتخب عشان يلعب ماتش غانا في تصفيات كاس العالم بعد مصر ما خلاص صعدت وشيكابالا جاب جاب جول شيكابالا يسجل هدف مصر في مرمي غانا

اتخرج عمر خيرت من الكونسرفتوار سنه 1959 بعد كده سافر لندن عشان يدرس التاليف الموسيقي و كان في بدايه حياته في فرقه كعازف درامز و بدايته كانت انه عمل موسيقه تصويريه لفيلم (ليلة القبض على فاطمة عام 1983 م)

جارى كوبر (Gary Cooper ) (مونتانا الولايات المتحدة 7 مايو, 1901 – كاليفورنيا 13 مايو, 196 ) ممثل سينما امريكى واخد جايزة الأوسكار. مرتين سنة 1941 عن فيلم ( العريف يورك )، وسنة 1952 عن فيلم (هاي نون ). كمان فاز بجايزة الجولدن جلوب عن نفس الفيلم سنة 1952.

ماركوس اوبيليوس ماكرينوس Marcus Opellius Macrinus (حوالي 165—218 ) هو امبراطور أمازيغى حكم الإمبراطورية الرومانية لمدة أربعة عشر شهر في 217 و 218. ماكرينوس هو أول امبراطورا من غير العضوية في الطبقة السيناتورية.
محمود عبد الرازق فضل الله المعروف باسم شيكابالا من اشهر لعيبة الزمالك ومعروف بالمهارة العالية والكنترول العالي فى الكورة, شيكابالا لعب مع الزمالك واحترف فى 2005 فى نادي باوك اليوناني وجاب معاهم 4 جوان وبعد كده رجع الزمالك وجاب مع الزمالك 43 جون وفي 2012 طلع اعارة فى نادي الوصل الاماراتي وجاب معاهم 5 جوان ورجع الزمالك 2013 وجاب 3 جوان واحترف فى 2014 فى نادي سبورتنج لشبونه البرتغالي.

وادي فيران كان من القرن الرابع بعد الميلاد اول وأعظم مركز مسيحي فى شبه الجزيرة وكان مركز أساقفة سينا وكان اتبنى فى نفس وقت بنا دير سانت كاترين ليكون مقر لأقامه الراهبات وفيه كنيسة صغيرة.

قسطنين الاول المعروف باسم قسطنطين العظيم و القديس قسطنطين (باللاتيني : Flavius Valerius Aurelius Constantinus Augustus) هو امبراطور روماني حكم من سنة 306 حتى سنة 337. قسطنطين هو ابن قسطنطيوس كولوروس ضابط فى الجيش الروماني من صاحبته هيلانه . ابو قسطنين اترقى لرتبة امبراطور معاون "قيصر" فى حكم الجزء الغربي من الامبراطوريه سنت 293. بس قسطنين اتبعت ضمن وحده عسكريه للجزء الشرقي و وصل لرتبة قائد اثناء حكم دقلديانوس و ماكسيميان . و سنت 305 اترقا لرتبت امبراطور كامل "اغسطس" هو و تلاته قاده تانيين هاينازعوه على الحكم بعد كده . قسطنطين راح للغرب لمساعدت ابوه فى حملته ضد تمرد كاروسيوس فى بريطانيا . بعد وفات ابوه فى نهايت المعارك الجيش اعلن قسطنين وريث لعرش ابوه سنت 306. بعدها قسطنين دخل فى سلسله من الحروب الاهليه ضد القياصره التانيين اللى كانوا بينازعوه على الحكم و هما لايكنيوس و ماكسمينوس و سفيروس بالإضافه لـمكسينتوس ابن الامبراطور السابق ماكسيميان اللى حاول يقود تمرد و يعلن نفسو امبراطور . الحروب دي انتهت بانتصار كاسح لقسطنطين اللى بقا الامبراطور الاوحد على عرش الامبراطوريه الرومانيه بالنصين الشرقي و الغربي سنت 324.

ملس زيناوى (8 مايو 1955 ادوا ، اثيوبيا - 20 أغسطس 2012 بروكسل، بلجيكا )، رئيس وزرا جمهورية اثيوبيا الاتحادية الديمقراطية من 22 أغسطس 1995 لغاية وفاته فى 20 أغسطس 2012. وكان شغل قبل كده منصب رئيس اثيوبيا من 28 مايو 1991 لغاية 21 أغسطس1995.

پولينيزيا (Polynesia من اليونانى: πολύς‏ polus, كتير + νῆσος‏ nēsos, جزيره)‏ هى مجموعة من مجموعات الجزر التلاته المنتشره فى الباسيفيك (المحيط الهادى)، و موجوده فى وسط و جنوب الباسيفيك بين خطوط طول 120 و 180، و بتضم جزر هاواى و تاهيتى و ساموا و تونجا، و جزر پولينيزيا الفرنساويه اللى من ضمنها سوسايتى (من ضمنها تاهيتى)، ماركيوساس، تواموتوس، جامبيد، و بتضم كمان نيوزيلاندا من الناحيه الاثنولوجيه. لغة المنطقه هى الملايو الپولينيزيه. فى المنطقه دى بيعدى خط التاريخ الدولى (International Date Line) اللى بيعدى جزء منه بين ساموا و تونجا وبكده اللى بيسافر فى رحله جويه مدتها حوالى ساعتين بين الجزيرتين بعد ما يوصل بيلاقى التاريخ ازيد او اقل يوم.

9 يوليو: وقفات احتجاجية سلمية صامته على كورنيش اسكندريه و بقية محافظات مصر و شارك فيها الاف الشباب و دعوة لوقفة تانيه يوم 23 يوليو 2010 و لتكون ثورة الصمت فى ذكرى ثورة 23 يوليه.

عمر خيرت هو ملحن و موسيقار مصرى شهير اتولد سنة 1949 فى القاهره فى اسره موسيقيه.عمر خيرت هو ابن اخ ابو بكر خيرت مؤسس و اول عميد للمعهد العالى للموسيقا فى القاهره الكونسيرفاتوار.

ابتدا الياس مؤدب حياته الفنيه كمونولوجيست فى ملهى «الأوبرج» لغاية ما اتعرف على بشاره واكيم واسماعيل ياسين اللى فتحو له ابواب العمل السينمائى و عن طريقهم اتعرف على الرقاصه المشهوره ببا عز الدين اللى اشتغل وياها لفتره. كمان اتنقل بين كذا ملهى كان منها الاريوزنا و حلميه بالاس.
العصر الدهبى للمصريين : مصر تاريخها طويل و عدا عليها عصور دهبيه كتيره زى : فترة حكم الاسرة الفرعونيه ال18 اللى ابتدها بطرد احموس للهكسوس, من اول عصر البطالمه لحد بطليموس التالت, و فى العصر الحديث وقت ما تولى محمد على باشا حكم مسك لحد ابنه ابراهيم باشا , ممكن يعتبر عصر دهبى.

محمد فؤاد سراج الدين باشا ، سياسي وراجل دولة مصري من مواليد 2 نوفمبر سنة 1911 قرية كفر الجرايدة مركز بيلا محافظة كفر الشيخ ابن سراج الدين شاهين باشا وزوج زكية البدراوي كريمة البدراوي باشا وتوفى عن عمر 90 سنة فى 9 أغسطس 2000

عاطف سالم، (23 يوليو 1921 - 30 يوليو 2002) مخرج مصرى مشهور، أثرى السينما المصريه بالكثير من الافلام المهمه، كمان أخرج افلام الاسرة زى فيلم ام العروسة وجزئه الثاني الحفيد.

الاغنية دي هى حلقة فى سلسلة طويلة من الاغاني اللى قدمها الثلاثي رامي-السنباطي-ام كلثوم لأكتر من عشرين سنة، و هى تقريباً اول اغنية تغنيها ام كلثوم من ألحان السنباطي بعد خلاف قصير معاه سنة 1960

قمة نجومية ابو بكر عزت على مسرح الدولة كانت سنة 1969 فى مسرحية "على جناح التبريزي وتابعة قفة" تأليف الفريد فرج والتي كانت مباراة فى الاداء المسرحي بين نجمين كبيرين هما عبد المنعم ابراهيم وأبو بكر عزت

كاس العالم 1998 (فرنساوى:Coupe du Monde – France 98), ده بطوله كاس العالم لكورة القدم نسخه نمره 16, واللى استضافته فرنسا, واللى فازت فرنسا شرف استضافه البطوله واللى كانت منافسه قويه بينه وبين المغرب وانسحاب سويسرا, واللى حصلت فى 2 يوليو 1992 فى مدينه زيورخ السويسريه.

الاتجاه الواقعى الروائى اثر على المسرح و برز المسرح المصرى بشكل واضح و بدأت بواكير المسرحيات الاجتماعيه الواقعيه بمحمد تيمور لكن ما وصلتش لشكلها المكتمل و قوتها غير على ايد توفيق الحكيم اللى اتقن مسرح الرمز و استخدم التراث المصرى و الاساطير. فى المسرح الشعرى لعب احمد شوقى دور كبير فيه و تبعه من بعده عزيز اباظه ، و مسرحياتهم كانت عن مواضيع تاريخيه و كلاسيكيه.

ادوارد الرابع (28 ابريل 1442 - 9 ابريل 1483) ملك انجلترا من 4 مارس 1461 لحد 3 اكتوبر 1470، ومرة تانية من 11 ابريل 1471 لحد ما مات، وهو اول ملوك انجلترا من اسرة يورك. فضل يحارب اسرة لانكستر ف حروب الوردتين نص الفترة بتاعة حكمه، لحد ما قدر يتغلب عليهم فى معركة توكيسبري.

نجوميته من 1973 لـ 1983: فى سنة 1973 فى تطورات كتيرة لاميتاب باتشان فى حياته الفنية , ساعد ما المخرج بركاش ميهرا عمل فيلم Zanjeer 1973 فى دور المفتش فيجاى خانا اللى احرز نجاح كبير اوى , و اتسمى اميتاب باتشان ب( الشاب الغاضب )

كان رئيس جبهة تحرير شعب تيجراى ورئيس الجبهة الديموقراطية الثورية الشعبية الإثيوبية الحاكمة ,ملس زيناوى مسيحى ارثوذكسى , زوجته هى ازيب مسفين وله 3 اطفال.

" المنهل الصافى و المستوفى بعد الوافى " كتاب سجل فيه ابن تغرى تراجم أعيان عصره و كان عايزه يبقى تكمله لموسوعه ضخمه كتبها لنفسه و بنفسه من غير طلب من سلطان ولا امير ، و ابتدا فيه بترجمة السلطان عز الدين أيبك ، و اتبع فيه الطريقه الالفباتيه و وصل بيه لحد ايامه. الكتاب فيه حوالى 3000 ترجمه للسلاطين و الامرا و العلما و الاعيان و حتى مغنيين و مشاهير من هنا و هناك ، و حرص فيه ابن تغرى على الحياديه من غير مبالغات فى ذكر المحاسن و المساوىء.

يتضح أن النسب يتدرج من :-سالمان بن يشكر بن ناجية بن مراد بن مالك بن أدد بن زيد بن يشجب بن عريب بن زيد بن كهلان بن سبأ بن يشجب بن يعرب بن قحطان بن الهميسع بن آبين بن قيدار بن ثابت بن سيدنا اسماعيل عليه السلام.

المصري لغة بتستخدم ظاهرة التركيز في السؤال. الظاهرة ديه معناها ان في اقوات ممكن يجي الضمير او اداة الاستفهام في الاول او في الاخر حسب الحاجة المتركز عليها.
سيينا ويست (Sienna West) ممثلة بورنوجرافية امريكية من اصل أوروجوايانى اتولدت يوم 6 نوفمبر 1977 فى مدينة لوس انجليس بولاية كاليفورنيا الامريكية ، واسمها الحقيقى ڤيرونيكا تيكسيرا واينستوك (Veronica Teixeira Weinstock) .

تونى ريباس (Toni Ribas) ممثل ومخرج بورنوجرافى إسبانى اتولد يوم 13 يونيو 1975 فى مدريد عاصمة اسبانيا ، ويبقى جوز الممثلة البورنوجرافية اسا اكيرا (Asa Akira) .

روبرتو كافالى Roberto Cavalli مصمم إيطالي اشتهر بتصاميمه الملفتة والجذابة. اتولد في سنة 1940 سليل لعائلة فنية جده هو الرسام المعروف في القرن التاسع عشر " جوسبى روسى ". درس كافالي الفنون وصناعة المنسوجات ليباشر بعدها عمله الخاص كمصمم أزياء. في سنة 1970 أطلق روبرتو كافيلي اول مجموعة أزياء جاهزة، وفي سنة 1972 أفتتح أول متجر له في ساينت تربوز، استمرت الشركة بالتوسع حتى وصلت فروعها إلى أكثر من 50 دولة. توسعت روبرتو كافلي لتشمل الملابس الرجالية، الإكسسوارات، الملابس الداخلية والعطورات.

اتولد فرانسيسكو پاتشيكو فى سانلوكار دو بيراميدا ، ابوه كان خوان بيريز و امه ليونور ديل ريو ، وهو لسه صغير راحت الاسره على سيڤييا و درس هناك على ايد لويس فيرنانديز. اتاثر فى شبابه برسامين عصر النهضه الطلاينه و الفنان الجريكو. عمه كان رئيس كاتدرائية سيڤييا اللى اياميها كانت أكبر كاتدرائيه فى العالم المسيحى ، ومن عمه ده ورث الأكاديميه اللى علم فيها الرسامين الشبان. تدريسه فى الأكاديميه اداله شهره و كانت المكان اللى درس فيه فن الرسم لفنانين زى فيالسكويز و كانو.

الا ان هذا الصرح السينمائى العظيم وقع فريسة للإهمال الحكومى والبيروقراطية فتدهور حاله وانهارت بنيته التحتية تدريجيا فى غياب الصيانة والإدارة الفنية الواعية رغم إحتضانه لأغلب افلام المخرج الكبير الراحل يوسف شاهين واللى كان مغرم بالعمل فى ستوديو جلال. وفى مطلع الألفية قام الفنان الكبير رأفت الميهى بإستئجار الستوديو من الدولة وأعاد بنائه بالكامل ليس معماريا فقط بل وإنشائيا ايضا؛ ليقدم للسينما والثقافة والفن فى مصر رئة جديدة توفر مكانا لائقا بالفنانين والعاملين بالإنتاج السينمائى والتليفزيونى فى مصر. فتم تجديد البلاتوهات كلية وتكييفها وتزويدها بالعزل والمعدات الحديثة. كمان قام بتوفير غرف مكيفة للفنانين اعدت حسب المعايير الفندقية وجمع فى اعادة تصميم وتاهيل المكان بين توفير سبل الراحة للعاملين وامكانية الإستفادة العملية من المساحات والزوايا المختلفة حتى إشتهر ستوديو جلال بكونه استوديو من فئة الخمس نجوم.

اتولد فى ابريل 1922 فى قرية شبراتنا فى مركز بسيون فى محافظة الغربيه. بعد ما اتخرج من الكليه الحربيه اتدرج فى المناصب العسكريه لغاية ما فى 16 مايو 1971 اتعين رئيس أركان حرب الجيش المصرى فى عهد الرئيس انور السادات و استمر فى المركز ده لغاية 13 ديسمبر 1973. اتعزل من رياسة أركان الجيش وقت حرب اكتوبر بعد حصول الثغره فى منطقة الدفرسوار بسبب اختلافه مع الرئيس انور السادات و اللوا احمد اسماعيل وزير الحربيه. كان فى رأى الشاذلى سحب عدد من القوات المصريه اللى عدت قناة السويس عشان تتصدى لقوات شارون اللى عدت قناة السويس فى منطقة الدفرسوار و دى حاجه شاف قواده انها ممكن تعرض الجيش المصرى اللى عدى قناة السويس لإنتكاسه و تم عزله بعد ما شافوا فى تقدريهم انه منهار عصبياً و ممكن يأثر على الحاله المعنويه للجيش المصرى. لكن المشير الجمسي قال فى مزكراته ان الشاذلي ماكنش منهار.

بيعتقد علما كتير ان افروديت اصلها من الشرق و وصلت لليونان عن طريق الفينيقيين اللى جابو عبادتها لقبرص و من هناك اشتهرت و فى تشابه كبير من خصايص افروديت و بين الالهه الفينقيه عشتار .
فى العصر الحديث بترجع نشأة نقل الجوابات فى مصر عن طريق البوسته لسنة 1831 لما قامت كذا دوله اوروبيه بفضل الامتيازات اللى كاتنت بتتمتع بيها وقتها بفتح مكاتب بوسته فى مصر قبل ما مصر نفسها تنظم بوستتها و تخليها مصلحه اميرى. انجلترا فتحت مكتبين ، واحد فى اسكندريه والتانى فىالسويس و فضلو مفتوحين لغاية ما اتلغوا سنة 1878.

اشتهر أوبنهايمر بمؤسس المدرسة الامريكية للفيزياء النظرية اثناء عمله بجامعة كاليفورنيا، بيركلي. عمل كمدير معهد الدراسات المتقدمة خلفا اينشتاين، فحقق أوبنهايمر انجازات مهمة للفيزياء زى (تقريب بورن - أوبنهايمر) وعمل على نظرية (البروتون - الكترون) و(عملية أوبنهايمر - فيليبس) و(الثقوب السوداء) و(ميكانيكا الكم )و(نظرية مجال الكم) و(الاشعة الكونية).

الملك المؤيد كان سلطان ذكى و شجاع و متدين و بيحب العلم و الشعر و الأدب و كان هو نفسه بيكتب شعر ، و اظهر قدرات عاليه فى ادارة شئون البلاد و فى القياده العسكريه و فى محاربة الأعادى فى الشام ، و هو السلطان الوحيد بعد الظاهر بيبرس اللى وصل الجيش المصرى فى عهده للأبلستين فى اسيا الصغرى و بقت مدن و قلاع فى اسيا الصغرى تحت سيطرة مصر فكان بيتلقب كمان بسلطان الروم.

فرانسيسكو پاتشيكو (Francisco Pacheco) ( سانلوكار دو باراميدا (Sanlúcar de Barrameda)، اسبانيا ، 1564 - سيڤييا، اسبانيا ، 27 نوفمبر 1654 )، كاتب و فنان و مؤرخ فنى. هو نفسه ما اتشهرش كفنان لكن فى اكاديميته درس لفنانين عمالقه زى دييجو دى سيلڤا اى ڤيلاثكيز (Diego de Silva y Velázquez)، و الونسو كانو (Alonso Cano)، و كتبته لكتاب " فن الرسم" (1649) (Arte de la pintura) اللى كان فيه كمان معلومات مهمه عن فيلاسكويز و فنانيين غيره. كتابه ده بيعتبر أهم كتاب عن فن الرسم الأسبانى فى القرن 17.

بعد ضغوط من المنظمات الانسانيه اضطر رئيس وزرا استراليا كيفين روود Kevin Rudd فى 16 نوفمبر 2009 تقديم اعتذار رسمى على الجريمه دى على شاشة التلفزيون الاسترالى ، رئيس وزرا بريطانيا جوردون برون Gordon Brown قدم اعتذاره فى 24 فبراير 2010.

پادوڤا (طليانى: Padova, نطق: [ˈpaːdova] ; لاتينى: Patavium; ڤينيسى: Padoa)‏ هيا مدينه فى ڤينيتو فى شمال ايطاليا. بادوڤا هى عاصمة مقاطعة بادوڤا. سكان پادوڤا كان 213151 سنة 2009. پادوڤا لما تتحسب مع منطقة ڤينيسيا اللی جنبها, منطقة بادوڤا -ڤينيسيا يبقا مجموع سكانها 1.6 مليون نسمه.

خرجت قوات صليبيه من دمياط و هاجمت تنيس فى فى شمال شرق بحيرة المنزله و لما الحاميه شافو الصليبيين جايين سابو تنيس و هربو فدخلها الصليبيين و نهبوها و رجعو دمياط بالغنايم اللى قامت نزاعات على تقسيمها. الطليانه اعتبرو انهم اتضحك عليهم فى تقسيم النهايب و اتمردو فهاجمتهم قوات النظم العسكريه و طردوهم من دمياط. لكن المشاكل و النزعات فضلت مستمره بين الصليبيين.

عطيه حسن محمد شراره (القاهره ، 18 نوفمبر 1922 - القاهره ، 15 يونيه 2014) مايسترو مصرى خد جايزة الدوله التشجيعيه فى التأليف الموسيقى سنة 1983 عن عمله "الكونشرتو التانى للفيولينه والاوركسترا"، و كمان خد وسام العلوم والفنون من الطبقه الاولى سنة 1985.

كارلا بروني ساركوزي هي موديل ومغنية فرنسية طليانية وسيدة فرنسا اولى اتولدت بيوم 23 ديسمبر 1967 بمدينة تورينو بإيطاليا، إشتهرت بعد جوازها من رئيس جمهورية فرنسا السابق نيكولا ساركوزى وإشتهرت كمان بصورها العريانة وملابسها الجريئة.
خلصت الحمله الصليبيبه الخامسه بهزيمه ساحقه للصليبيين اللى اتقتلت منهم اعداد ضخمه فى طين النيل. مؤرخين غربيين زى المؤرخ الكبير ستيفين رونسيمان Steven Runciman حاولو يلاقو تبريرات للهزيمه المره اللى اتلقاها الصليبيين. بيقول رونسيمان لو الحمله كان قومندانها راجل حكيم و بتحترمه القوات زى مثلاً الامبراطور فريدريك التانى كان ممكن ان الحمله تقدر تستولى على القاهره و تنهى السلطنه الايوبيه فى مصر و تسترد الاراضى المقدسه. من جهه، صح ان من اسباب فشل الحمله كان تسلط المندوب البابوى الكاردينال بلاجيو اللى كان راجل مغرور بيفتقد التكتيكات بوصفه رجل دين مش رجل عسكرى. الكاردينال بتقليله من شأن جان دى بريين بين العسكر الصليبى خلق صراع بين السلطه الدنيويه و السلطه الدينيه و انعكس الصراع ده على مستوى الحمله كلها وقسم العسكر الصليبى لطوايف. بيقول المؤرخ الثيولوجى فليكس فابرى Felix Fabri انه " كان من المفروض معاقبة المندوب البابوى بتقطيعه الف حته على الأضرار اللى سببها للحمله و الحاق الخزى و العار بكل الصليبيين لما رفض عروض الصلح اللى اتقدم بيها المسلمين و اتجاهل تعليمات البابا ليه بالخصوص ده ". الحمله فى الواقع ما استغلتش ارتباك السلطان الكامل و الاضطراب اللى حصل فى مصر لما اتعرض الكامل لمؤامرة ابن المشطوب. لكن من جهة تانيه ، كل الحملات الصليبيه من بعد الحمله الصليبيه الأولى انهزمت ، و فى الحمله الصليبيه السابعه اللى كانت حمله ضخمه انهزم الصليبيين فى نفس المكان اللى انهزمت فيه الحمله الخامسه و اللى قادهم فيها كان راجل حكيم بيحترمه الصليبيين هو لويس التاسع ملك فرنسا و فى وقت حملته حصل برضه ارتباك فى مصر لما اتوفى السلطان الصالح ايوب و الصليبيين محتلين دمياط فخرج لويس من دمياط عشان يحتل القاهره لكن مصير حملته كان نفس مصير الحمله الخامسه و اكتر حيث ان لويس نفسه وقع فى الاسر. بالنسبه لفريدريك فكانت ليه حساباته الخاصه كأمبراطور سيكولارى و مثقف ثقافه عاليه و كان مهتم بتدعيم مركزه فى اوروبا فى وجه السلطه الدينيه البابويه. فريدريك التانى من غير حرب و اراقة دم قدر انه ينتزع بيت المقدس فى الحمله الصليبيه الساته لكن بدل ما البابا و الصليبيين مايفرحو نقمو عليه ، و طلب البابا من السلطان الكامل انه مايسلمهوش بيت المقدس .

جيانا فاين (Jeanna Fine) ممثلة بورنوجرافية امريكية اتولدت يوم 29 سبتمبر 1964 فى مدينة نيويورك بولاية نيويورك الامريكية، واسمها الحقيقى جنيفر پايسون (Jennifer Payson) .

فى 4 يوليه 1221 الكاردينال بلاجيو امر الصليبيين فى معسكر بالصيام تلت تيام ، و بعدها بيومين رجع جان دى بيريين دمياط و معاه فرسان مملكته. جان دى بريين اللى كان على عكس الكاردينال قائد عسكرى مش قسيس بيعمل حساباته حسب النبؤات كان فى الحقيقه متشائم و مش متطمن لكن كان خايف انه يتهم بالجبن لو ماشاركش فى الهجوم.
لما سمع الملك العادل فى سوريا ان الصليبيين هاجمو مصر طوالى جهز جيش و فى مصر طلع الملك الكامل بالجيش المصرى من القاهره و عسكر فى العادليه فى جنوب دمياط لكن مشكلته كانت قلة العسكر و المراكب الحربيه الكافيين لمهاجمة المواقع الصليبيه ، لكن قدر يقوى دفاعات البرج. الصليبيين عملو هجوم فاشل على البرج فى اواخر يونيه، فإقترح عليهم اوليفر فون باديربورن Oliver von Paderborn (اللى بقى مؤرخ الحمله بعد كده) انهم يبنو برج مكسى بالجلد و ليه سلالم على ضهر مركبين لازقين فى بعض ، فيبقى فى امكانهم مهاجمة برج دمياط من النيل و من الساحل فى نفس الوقت. الصليبيين اخدو بالنصيحه و بداءو هجومهم على البرج فى ضهرية 24 يونيه و فى حوالى 24 ساعه قدرو يحطو رجليهم فى الموقع ، و بعد مقاومه جامده استسلمت حامية البرج و نشر الصليبيين السلسله اللى بتمنع دخول المراكب من دخول النيل ، و بنو كوبرى عايم من مراكب رصوها جنب بعض و دخلت مراكبهم عشان تهاجم اسوار دمياط.

الباسكى (Euskara,‏ نطق:‏ [eus̺kaɾa]; اسم Basque من اصل فرنساوى)‏ هى لغة الأجداد (اللغه الام) لشعب الباسك اللى بيعيشو فى بلاد الباسك وهى منطقة فى مساحة ممتدة فى شمال شرق اسبانيا و جنوب غرب فرنسا

فى حوالى 20.000 مصرى بيتلكم امازيغى فى المنطقتين دول, و العدد لسه بيتراجع و ده راجع لعدة اسباب. فى بعض الآباء السيويين بيحتقرو اللغه الامازيغيه, وبيعتقدو ان ابناءهم حيكونو متحضرين و ينجحو فى دراستهم لو تركو لغتهم و تعلمو فى مكانها العربى.

.اول من قام بتصنيع الفسيخ وأكله هم الفراعنه المصريون. يصنع الفسيخ من سمك البوري. يتميز الفسيخ برائحته النفاذة. يطلقوا على من يقوم بتصنيعه "الفسخاني".

صلاح الدين ، من ناحيه تانيه ، خاف ان ريتشارد يروح عسقلان و يبنى قاعده تانيه هناك ، فيقطع الطريق بينه و بين مصر مصدر قوته و عسكر جيشه و ترسانته ، فسبقه على هناك و دمرها و خلاها مش صالحه للإستعمال كقاعده عسكريه. ريتشارد ابتدا يواجه مصاعب ، عساكر من الجيش الصليبى ابتدوا يتسللوا و يهربوا على عكا، و فوق كده ابتدا يقلق من كونراد فى صور ، و من رجوع فيليب لفرنسا ، و من أخبار التمردات اللى بتحصل فى قبرص. عشان يخلص من قبرص باعها لفرسان المعبد ، و ابتدا يجهز للتفاوض مع صلاح الدين .

الجبنه (‏‏نطق:‏ /ˈgebnæ/;‏ انجليزى:‏ cheese; ‏فرنساوى:‏ fromage)‏‏ نوع من الاكل بتتكون م البروتين و الدهون اللى بتتعمل من اللبن , وفيه انواع كتير من الجبنه , و فيه دول مشهوره بالجبنه , زى هولاندا و فرنسا ومعروفين انهم فيهم انواع كتيره جدا من الجبنه , وزى سويسرا وايطاليا و الدنمارك .

بيوتى ديور (Beauty Dior) ممثلة بورنوجرافية امريكية اتولدت يوم 7 مايو 1980 فى مدينة روتشستر بولاية نيويورك الامريكية ، واسمها الحقيقى تيشيمى هاريل (Teshimi Harrell) .

ابتدا تشيخوف يكتب القصص القصيرة و وهو لسة بيدرس الطب فى جامعة موسكو علشان يصرف على نفسه و على اسرته بس شوية شوية زادت شهرته و بانت عبقريته وابتدا يحترف الكتابة و خد جايزة بوشكين على مجموعة قصصية اسمها فى وقت الغروب. تشيخوف كان عيان بالسل و مات و هو عنده 44 سنة فى المانيا.

هاج المماليك على السلطان الظاهر تمربغا وخلعوه من السلطنه كانوا عايزين يخلوا قايتباى سلطان وبعتوا للخليفه العباسى المستنجد بالله فجه ومعاه القضاه الاربعه وخلعوا تمربغا وبايعوا قايتباى وبقى اسمه الملك الأشرف ابو النصر سيف الدين قايتباى المحمودى الظاهرى وكان عمره وقتها خمسه وخمسين سنه. ومع كده مكنش عايز يبقى سلطان لانه كان خايف الامرا ومماليكه يقتلوه ويقول عنه ابن إياس انه بكى لما بايعوه وكان متمنع ولبسوه لبس المُلك غصبن عنه.
فالنتينو كليمنتى لودوفيكو غارافانى (من مواليد 11 مايو 1932 في فوجيرا ، ايطاليا) ، المعروف باسم فالنتينو ، مصمم أزياء إيطالي و مؤسس بيت فالنتينو للأزياء الإيطالى , ماركة الأزياء العالمية الفاخرة اللي ساهم في الموضة احوالى 50 سنه , وأحد أكثر الوجوه المعروفة في عالم الموضة . أبرز خطوطه الرئيسية هي : فالنتينو، فالنتينو جارافاني، فالنتينو روما، ر.ي.د. فالنتينو. لاكن من سنة 2010 انضمت عطور فالنتينو لشركة بويج.

احمد صدقى (1916 - 1987) Ahmed Sedky موسيقار وملحن موسيقى ابتكر 7 اوزان موسيقيه جديدة اتولد احمد محمد صدقي وكان والده يشغل منصب ( مأمور بوليس الجيزة ) في مدينة العياط يوم الاربعاء 4 اكتوبر 1916 ولمس الاب المثقف في ابنه احمد حبه للموسيقي فشجعه وصقل مواهبه والتحق بمعهد الموسيقي الي جانب تخرجه في مدرسة الفنون التطبيقية وعين رساما ومثالا بدار الآثار المصرية ولمعرفته باللغة الهيروغليفية لحن للاذاعة برنامج عن 'وفاء النيل' ومن يومها احتضنته الاذاعة وكان له النصيب الاكبر في تلحين برامجها الغنائية التي نجحت نجاحا كبيرا ومنها 'راوية¬ قمر الزمان¬ ام شناف ¬ عوف الاصيل¬ قطر الندي¬ الشاطر حسن ¬ سوق بلدنا¬ فرحة رمضان' ولحبه وقدرته في النحت نال جائزة مختار عن تمثال الفلاحة المصرية وقام بعمل تمثال محمدين النوبي الذي اشتراه ملك مصر فؤاد الاول اعجابا به كما حصل علي عدة جوائز وشهادات تقدير خاصة من الزعيم انور السادات 'شهادة الجدارة' وللمسرح الاستعراضي لحن ليلة من الف ليلة والبحيرة النبوي وزباين جهنم وياليل ياعين والتي عرضت في موسكو ونالت اعجاب العالم كله. ورغم تواضعه وأدبه الجم كان يعتز بكرامته حتي انه رفض ان يغير من جملة موسيقية لاغنية اعدها لام كلثوم وهي 'اغار من نسمة الجنوب' واعطي اللحن لنجاة الصغيرة في اغنية 'انا ذكري' وتوفى يوم الاربعاء 14 يناير 1987.

ستاد القاهره الدولى هو اكبر استاد رياضى فى مصر بيتسع ل 74,100 متفرج اتاسس سنة 1958 فى عهد الرئيس جمال عبد الناصر وكان اسمه ستاد ناصر واتجدد سنة 2004 .وشهد الملعب ده كاس الامم الافريقية لسنة 2006 واللى فازت بيها مصر.

وحاليا أستاذ مشارك في قسم الكتابة الإبداعية في جامعة كولومبيا كلية شيكاغو، كمان عضو فى مجلس ادارة للعديد من منظمات التعليم والفنون وهو المحرر والمؤسس للصندوق الإفريقي لكتاب الشعر. وهو يعيش مع عائلته في شيكاغو.

المحيط الهندي فيه عدد كبير من الجزر اكبرهامدغشقر (رابع اكبر جزيره فى العالم) و كوموروس و سيشيل و مالديف و موريشيوس و سرى لانكا و اندونيسيا على حدوده الشرقيه.

استمر حكم الملك المؤيد لغاية وفاته من العيا يوم الإتنين 13 يناير سنة 1421 بعد ما حكم تمن سنين و خمس تشهر و ست تيام و هو عنده خمسه و ستين سنه.

فى ايامه ابتدات تبان نوايا العثمانليه لغزو واحتلال البلد وده عن طريق غزوهم لحلب واللى حواليها فجهزلهم جيش كبير وصرف عليه فلوس جامده اوى وانشغل بمحاربتهم لدرجه ان حاكم الأندلس استنجد بيه عشان يصد معاه محاولات الفرنجه غزو غرناطه فمعملش حاجه غير انه هددهم عن طريق القساوسه اللى فى القدس وبالطرق الدبلوماسيه المسالمه فاتأخدت غرناطه ووقعت فى أيد الفرنجه.بيعتبر من اخر اقوى سلاطين المماليك البرجيه اللى حكموا مصر فى الفتره دى.

التوافق فى السايكولوجيا حاله بتتميز بعلاقه منسجمه بين الفرد و محيطه من خلالها بيقدر يشبع معظم حاجاته و دوافعه ، و بيتقبل المطالب اللى بتفرضها عليه البيئه. عدم التوافق مع البيئه ممكن يؤدى لاضطرابات و امراض نفسيه.
لما رجع المؤيد القاهره عمل جهد لإنهاء أزمة العيش و اتبعتت تجريدات على الصعيد لمحاربة العربان اللى زى ما المقريزى بيقول مضرتهم شملت عامة الناس ، و ابتدا توريد كميات كبيره من القمح من الصعيد و نزل المؤيد كميات من العيش فى الأسواق و وزع أعداد ضخمه من الرغفه على الفقرا لغاية ما بدأت المخابز تخبز. بيقول المقريزى عن رجوع العيش : " فتابشر الناس بذلك، و ابتهجوا برؤيته لبعد عهدهم برؤيته فى الحوانيت، وأخذه من غير ازدحام.. " .

القديسه برباره او القديسه بربارا ( القرن 3 او 4 ) بنت نبيل وثنى من نيقوميديا فى اسيا الصغرى. كانت متعلمه و مرفهه. دخلت المسيحيه فى السر و كرست حياتها للعباده. رفضت محاولات ابوها انه يجوزها لنبيل وثنى ، و اعلنت انها دخلت المسيحيه ، فاتعرضت لاضطهاد و اتحملته لغاية ما استشهدت. مكانتها كبيره عند المسيحيين الشرقيين اللى بيحتفلوا بعيدها يوم 4 ديسمبر عن طريق عمل اعمال خيره و ولايم و افراح. لها كنيسه فى مصر القديمه باسم كنيسة الست برباره.

15 يونيه: قرار النائب العام المستشار عبد المجيد محمود باحألة التحقيق لنيابة استئناف اسكندريه و انتداب لجنة ثلاثية من مصلحة الطب الشرعى بالقاهرة لإعادة تشريحها بعد طعن التزوير فى التقرير الاول.

القانون المصرى متاثر جدا بالقانون الفرنساوى اللى هو متاثر جدا فى نشاته بالقانون الرومانى القديم الى هو مختلف كتير عن القانون الانجلو امريكى خصوصا فى مجال القانون الجنائى من حيث شكل وهيئة المحكمة زى نظام ى نظام المحلفين الموجود فى الانجلو امريكى -نظام المحلفين ده بيعتمد على انهم يجيبواناس من شرايح مختلفة من الشعب يقعدوا على منصة القاضى ويكون حكمهم مبنى على مبدا القناعة الزاتية للمحلفين اللى قاعدين على المتصةباعتبار انهم بيعبروا عن راى المجتمع من شرايح مختلفة

بعد ماخلص دراسته فى جامعة فؤاد الاول ( جامعة القاهره دلوقتى ) فى قسم التاريخ فة كلية الاداب و درس تاريخ مصر الفرعونى و الاسلامى الحديث أخد الليسانس بتقدير ممتاز سنة 1947. و هو فى السنه النهائيه فى كلية الاداب إتعلم فى الكليه الإكليركيه و بعد ما إتخرج منها بعد تلت سنين اشتغل مدرس لغه عربى و لغه انجليزى. كان بيحب الكتابه و بالذات كتابة الشعر اللى كان بارع فيه اشتغل لمدة سنه كمحرر صحفى و بعدين رئيس تحرير فى مجلة " مدارس الاحد " و فى نفس الوقت كان بيتابع دراساته العليا فى علم الاثار.

ابو بكر بن عبد الله بن أيبك الدواداري : كنز الدرر وجامع الغرر، مصادر تأريخ مصر الاسلامية ( 9 مجلدات )،المعهد الألماني للآثار الاسلامية، القاهرة 1971.

فريق اسپانيا لكوره قدم (اسپانى: selección de fútbol de España)‏ بيمثل اسپانيا و هوا بطل كاس العالم 2010 و كاس بطولة الامم الاوروبية 1964 و 2008 و 2012, كمان كسبت اسبانيا كاس بطولة الامم الاوروبيه 1964 و وصلت لنهائى كاس بطولة الامم الاوروبيه 1984. اسبانيا اتأهلت لنهائيات كاس العالم لكورة القدم 13 مره و كسبت المركز الرابع فى بطولة كاس العالم 1950.

يوساب الأولانى او يوسف الأولانى، بابا اسكندرية وبطريرك الكرازة المرقسية للأقباط الأرثوذكس نمرة 52، اصله من مدينة منوف. وفضل بطريرك 17 سنة و11 شهر ويومين، فى الفترة من 18 نوفمبر 831 لحد 20 اكتوبر 849 م، واتوفى السنة دي. وفضل الكرسي فاضي من بعده شهر واحد فقط.عاصر ثورة البشموريين فى عهد الخليفة المأمون.

لينو بانفى (Lino Banfi) ممثل بورنوجرافى إيطالى اتولد يوم 11 يوليو 1936 فى مدينة أندريا بإقليم بوليا و مقاطعة بارليتا أندريا تراني بايطاليا ، واسمه الحقيقى پاسكوال زاجاريا (Pasquale Zagaria) .
انتقلت عائلته لـ ميونيخ فى سنة 1867م, فى المدرسة تعلم على يد الرياضى ”هيرمان موللر“ الذي درس له الفلك والميكانيكا و الرياضيات. تخرج بلانك فى سن السابعة عشر وكان موهوبا فى الموسيقي. كان يتلقي دروس غناء و ب بيانو و تشيلو و اورجان لكن مع ذلك, فضل دراسة الفيزياء عن الموسيقي.

اتولد في قيصرية (اللى هى شرشال الحديثة في الجزائر) في مقاطعة موريطنية الرومانية، تلقى ماكرينوس تعليما سمح له بالارتقاء للطبقة السياسية الرومانية. خلال السنوات تحت حكم الامبراطور الأمازيغى لوسيوس سيبتيموس سيفيروس أصبح موظف مهم. عينه كاراكلا قائد للحرس الامبراطوري المعروف باسم الحرس البرايتورى. استولى على العرش بعد مقتل الإمبراطور كاراكلا على ايد جنوده.

أليكساندر إميريك چونز (Alexander Emerick Jones) (إتولد: 11 فبراير, 1974) هو أمريكى پاليو-مُحافظ و مذيع راديو حوارى و صانع افلام وثائقيه. البرنامج الإخبارى/الحوارى بتاعهُ برنامج أليكس چونز (إنجليزى:‏ The Alex Jones Show) بيتذاع عن طريق "Genesis Communication Network" على أكتر من 60 راديو موجه متوسطه و FM و موجه قصيره للولايات المتحده و الإنترنت. فيه مراقبين متعددين أشارو له كـ بتاع نظريات مؤامره.

العرض المسرحى بيناقش علاقة المصرى بربه و استخدمت فيه أغانى صوفيه مع ألحان قبطيه جميله و مختارات من التراث المصرى القديم. العرض مزج بين الاسطوره و الواقع و أكد على تفرد الشخصيه المصريه و عمق الحضاره المصريه و إن النبع الأساسى الذى اخدت منه مصر دياناتها بيهدف دايما للسمو بالروح.

كردستان العراق هى عباره عن اقليم بيحكموه الأكراد بيتكون من 3 محافظات هى أربيل والسليمانية ودهوك , تشكل الاقليم ده بعد سنة 1991 م .اربيل تعتبر العاصمة الادارية للأقليم دلوقتى. وبيشغل مسعود برزاني من سنة 2005 منصب رئيس الأقليم . الأقليم يقع فى المنطقة الشمالية من البلد وهى منطقة بتكون جبلية وتتخللها سهول ووديان. يسكن منطقة كردستان غالبية عظمى من ابناء القومية الكردية وكذلك الكثير من الاقليات الدينية والقومية.

بعد ما اتخلص الملك المؤيد من مؤمرات الشام و قضى على تمرداتها استقر حكمه و هديت الاحوال فى مصر فعمل اصلاحات نقديه و سك العمله " المؤيديه " و مع انه لغى مكوس و ضرايب و خفف عاى الناس لكن حط ضرايب تانيه ارهقتهم و من سؤ حظه ان الطاعون انتشر سنة 1413 فى سوريا و شمال افريقيا و مصر و كل الشرق الاوسط و تبعه غلا فى الاسعار و نقص فى المايه بسب موت الجمال اللى كانت بتنقله.

تمرد نوروز ماكانش التمرد الوحيد اللى واجهه الملك المؤيد ، فافى الشام برضه ، اللى بقت عاله على السلطنه فى مصر و نذير شؤم على مصر وصل فى الأخر لسقوط مصر نفسها فى ايد الاتراك العثمانليه سنة 1517 ، حصل تمرد تانى قامت بيه الامارات التركمانيه فخرج شيخ مرتين سنة 1415 و 1417 بعسكر مصر لإخضاعها و بعد ما رجع مصر اخر مره اتمرد التركمان لتالت مره سنة 1419 فبعت لهم ابنه ابراهيم بالعسكر و نجح فى اخضاعهم وبعد ما رجع ابراهيم مصر اتعملت احتفالات ليه لكن اتوفى بعد سنه و اتقال ان ابوه المؤيد دس له سم اكمنه حقد عليه ودى مجرد قصه مش واقعيه اتقالت و مش مؤكده.

ثروت عكاشة من (مواليد القاهرة بمصر عام 1921 - توفي 27 فبراير 2012). كان وزيرا للثقافة ونائب رئيس الوزراء المصري سابقا. وهو أخو عالم النفس احمد عكاشه.

تيرا هارت (Tera Heart) ممثلة بورنوجرافية امريكية اتولدت يوم 13 سبتمبر 1968 فى مدينة شيكاجو بولاية ايلينوى الامريكية ، واسمها الحقيقى لين باتس (Lynn Bates) .
توفيق الحكيم ( ولد في اسكندرية، 9 اكتوبر 1898 - توفى 26 يوليه 1987)، كاتب مسرحى و روائى مصرى من أكبر كتاب مصر فى العصر الحديث و من رواد مدرسة الفكر الوطنى المصريه. سافر فرنسا عشان يدرس قانون لكن كان اهتمامه بالادب و الفن أكتر. اتدرج فى وظايف القضاء و الثقافه حتى أصبح عضو متفرغ فى المجلس الاعلى للفنون و الاداب.

من جهه تانيه قال عضو من جماعة الإخوان المسلمين المشاركين فى تأسيس حزب التيار المصرى إنهم بيتمنو إن جماعة الإخوان تتعامل معاهم بأسلوب بيتناسب مع الثوره و حالة الانفتاح والحريه ، و وضح ان هدفهم تقديم رؤيه شبابيه و إن مرجعيتهم مرجعية مصر و الدوله المدنيه .

كتب للسينما افلام كتيره كوميدية مثل معظم افلام اسماعيل يس ومحمد فوزى وفريد الأطرش و، وأتقن تصوير الشخصيات المصرية الاصيلة وكتب الحوار لفيلم (لو كنت غني) لبشاره واكيم سنة 1942

انطون بافلوفيتش تشيخوف - بالروسى: Анто́н Па́влович Че́хов - ( اتولد ، 29 يناير 1860 - اتوفى، 15 يوليه 1904 ) ، طبيب و كاتب مسرحى و مؤلف قصصى روسى كبير اتفوق فى فن كتابة القصه القصيره. موضوعات مؤلفاته الرئيسيه بتتكلم عن عزله الانسان و معاناته و عجزه. بيعطف على شخصياته لكن بيوصفها وصف واقعى. اتأثر بيه ادبا كتار و كان له اثر جامد على الادب المعاصر. من أهم مؤلفاته النورس (1869) ، الخال فانيا (1899) ، الاخوات التلاته (1901) ، بستان الكريز (1904).

سير چون برتراند جيردون هو عالم بريطانى فى علم الأحياء التطورى . و معروف بأبحاثه ف نقل النواه و الاستنساخ و كسب سنة 2012 جايزة نوبل فى الطب مع شينيا ياماناكا علشان اكتشاف إن الخلايا الجذعيه ممكن تحويلها لخلايا ناضجه .

الحزب الوطنى الديموقراطى بينظم مسيرة باللون الابيض و حوالى 1000 طفل شايلين بلالين و متحاوطين بعربيات بتشغل اغانى وطنيه و حاملين شعارات زى " لا للتدخين ", جنب كوبرى ستنالى, و المشاركين بالوقفة الاحتجاجيه قالوا ان دى محاولة للتشويش عن الوقفة الاحتجاجيه اللى فى اسكندريه و عشان يحسسوا الناس اللى مش عارفه بالموضوع ان الوقفة هدفها زى مسيرة الحزب الوطنى, و دا حيساعد لان الوقفة الاحتجاجيه كانت معمولة و متنظمة لتكون بدون يفط او شعارات.

العدوان الثلاثى او أزمة السويس دا اسم الحرب اللى قامت ما بين مصر من جهة و ما بين بريطانيا و فرنسا و اسرائيل فى سنة 1956. و كانت اسبابها تأميم جمال عبد الناصر لقناة السويس و دعم مصر لثوره الجزائر اللى كانت ضد فرنسا.وهذه الحرب تعرف ايضا بحرب 1956 و ازمة السويس.

بعد رحله طويله عريضه زار فيها بلاد كتيره رجع ابن بطوطه على المغرب عن طريق مصر ، و لما وصل غزه لقاها فاضيه بسبب موت ناس كتير منها بالوبا اللى اتعرف فى التاريخ بإسم " الموت الاسود " ( 1347 - 1350 ) ، و دخل مصر و وصل دمياط و منها على فارسكور و سمنود و ابو صير و المحله الكبيره و نحراريه و ابيار و دمنهور و اسكندريه و منها على القاهره و لقى ان السلطان الناصر محمد بن قلاوون اتوفى و ان حاكم مصر هو السلطان حسن ابن الناصر محمد. من القاهره راح تانى على عيذاب و عدى البحر الاحمر على جده و منها على مكه عشان يعمل عمره و من هناك رجع مصر تانى عن طريق غزه و غادر مصر فى مركب و رجع على المغرب .

القطايف ( نطئ مصرى : ئطايف )، هى نوع من انواع الحلويات بتتعمل من الدقيق و اللبن و غالبا بتتحشى بالمكسرات زى اللوز و البندق و غيرها و كمان ساعات بتكون محشية بالقشطه و ساعات بتبقى معمولة حادقة و بتتحشى جبنة او لحمة . بتعتبر من اشهر انواع الحلويات و الاكل اللى بيتعمل فى شهر رمضان. القطايف اكله معروفه و شعبيه فى بلد كتير زى مصر و سوريا و لبنان و الاردن.